A tous ceulx qui verront et orront ces presentes lettres Francois Saulet de Coiffey garde du seel de la prevostey de Bourbonne salut. Saichent tuit que par devant Pouesson Merrente de Bourbonne et Parenot de la grange demours au dit Bourbonne clercs tabellion jures au roi messire estaublis ad ce faire en ladite prevostey vint en propre personne especial pour ceste chouse si comme il disoit Jehans li Merteles de Bourbonne charpentiers et recognut de sa bonne voluntey sans force et sans [coni…gnement?] aucun que il doit et est loyaulemant tenuis et obligies a religieuse personne Dan Thomas de Romain abbe de Moiremont et au couvent du dit nom et la somme de sex vins livres tournois ving franc dor pour ving souls tournois piece pour ladmodiacion du molin et foulon que les dessus dit abbey et covant ont au finaige de Bournonne que li dis Merteles a admodiey pour lespace et le terme de dex ans et pour dex forins venans cest assavoir pour chascune des dites dex annees douze livres tournois les dites annees commancant le jour de lassumption nostre Dame prochain ung et par mi ce li dis Marteles le dis terme davant doit [marnouvrer] et mainterray le dit molin et foulon de tout au sien exceptey moles et gros marrien lequel marrien se pout en y faloit il doit aler coper au bois de Moiremont et les dis abbey et covant li donner amener en plaice au dit foulon prementif li dis Jehans li Merteles pour ce presa son corporelment donnee es mains des dis juis la dite somme de deniers randre et paier aus dis abbey et covant ou a leur procureur ou au porteur de ces  lettres a trois termes pour chascune annee cest asssavoir pour la premiere annee a la nativitey messire prochain quatre livres tournois, a la resurrection messire notre Seigneur quatre livres et quatre livres a lassumption notre Dame [ayns?] signor et eussis pour chascune des deus dex annes jusques a fin de paie de la somme dessus dite ensamble tous cans nussiers interet et dammage que les dis abbey et covant pouririent avoir pour deffaut de paie de la […] dessus dite des quelx tous missions interets et dommaiges et pourtems de ces lettres seront quelques par son simple samement sens aut priere franc et pensant declaration ou tauxation de juge et quant ad ce li dis Jehans li Merteles cest obliges et submis pour lex pour son obligacion et detention de son corps de ses biens et des biens de ses hoirs tous mobles et nonmobles presens et advenir li estre contrainge quant ad ce par le baili de Chaumont par le prevost de Bourbonne ou par quelonque autre justice du roy messire ou dautres qui du porteur de ces lettres en seroit requis que pour champs [coquchne?] et adjugie en leurs cours […] exceptions de deception arriers nuses et cessans du tout en tout. En tesmoige de ce je Francois dessus nommeis a la relation et avent les signes des dis jurez a seellees ces lettres du seel se la dite prevostey et de notre propre seel en contre seel saul le droit du roi messire et lautreui se fust fais le IXe jour du mois d’août l’an mil trois cens et quatre vins. Ces lettres par le consentemant de Dom Jehan de Noigent procureur du dit abbey […] seront baillies et delivrees a Dom Guichon Dormoy priour du dis Moiremont pour reception […] en sex livres tournois jusques estans paie paiers de cinquante et [do…] livres tournois quil a prestey au dit abbey et covant et remis a li dis dom Guichon la somme de […] sex livres pour sun bescion.
